Rámcová zmluva
uzatvorená podľa § 536 a nasl. zákona č. 513/1991 Zb. Obchodného zákonníka

„Strojové zametanie komunikácií“
Článok I.
Zmluvné strany

Objednávateľ:		Mesto  Pezinok
Sídlo:			Radničné námestie 7, 902 14  Pezinok 			
Štatutárny orgán:     	Ing. arch. Igor Hianik, primátor mesta Pezinok
IČO:			00305022
DIČ:	 		2020662226
Bankové spojenie:	Prima banka Slovensko, a.s. pobočka Pezinok
IBAN:                         	SK 02 5600 0000 0066 0200 6001

(ďalej len „objednávateľ“)

a

Zhotoviteľ: 				 
Sídlo:					                               	
Štatutárny orgán:
IČO:							                             	
DIČ:			
Bankové spojenie: 	
IBAN: 			
Číslo telefónu:		
e-mail:			

(ďalej len „zhotoviteľ“)

Článok II.
Predmet zmluvy
1.	Predmetom tejto rámcovej zmluvy je „Strojové zametanie komunikácií“ v meste Pezinok v zmysle bodu 4. výzvy na predloženie ponuky a v zmysle ocenených položiek uvedených v prílohe č. 1 výzvy. 
2.	Zhotovitel’ sa zaväzuje vykonávať pre objednávateľa práce na základe jeho čiastkových požiadaviek a v rozsahu uvedenom v článku III. tejto zmluvy, do 31.12.2021 v počte 2-krát od jej uzatvorenia. Objednávateľ sa zaväzuje zaplatiť zhotoviteľovi cenu za vykonanie jeho práce podľa tejto zmluvy.
3.	Zhotovitel’ zabezpečí službu vo vlastnom mene a na vlastnú zodpovednosť, v súlade s:
a)	príslušnými záväznými normami a predpismi, platnými v SR
b)	ustanoveniami tejto zmluvy
c)	dohodnutým časovým plánom prác.
Článok III.
Rozsah a spôsob plnenia predmetu zmluvy
1.	Zhotovitel’ bude pre objednávateľa vykonávať strojové zametanie na miestnych komunikáciách mesta Pezinok. Činnosti súvisiace s predmetom tejto zmluvy bude zhotovitel’ na základe jednotlivých písomných objednávok od objednávateľa realizovať do 15 pracovných dní od prijatia objednávky, podľa aktuálneho stavu komunikačnej siete v danom období za účelom zaistenia plynulej a bezpečnej cestnej premávky.

2.	Zhotovitel’ si k realizácii prác musí zabezpečiť a v čase realizácie prác v zmysle Vyhlášky Ministerstva vnútra SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov, osadiť prenosné dopravné značky požadovanej kvality, prípadne blikajúce svietiace šípky usmerňujúce dopravu doľava alebo doprava.

3.	Práce strojového zametania na komunikáciách pozostávajú z:
A.	Strojové zametanie komunikácií – 1 x po zime od zimného posypu – kamenná drť. 
B.	Strojové zametanie komunikácií – 1 x po lete od prachu a popadaného lístia. 

4. Strojové zametanie komunikácií bude zrealizované v pracovných dňoch v čase od 6:00 do 22:00 hod. 

Článok IV.
Čas plnenia
1.	Táto rámcová zmluva na strojové zametanie uvedené v čl. II a III. tejto zmluvy sa uzatvára na dobu určitú, do 31.12.2021, alebo do vyčerpania sumy 19 750,00 € s DPH, podľa toho, ktorá skutočnosť nastane skôr.
2.	Zmluva môže byť skončená v skoršom termíne za podmienok stanovených v článku X. tejto zmluvy.
Článok V.
Cena predmetu plnenia a platobné podmienky
1.	Ročný objem prác bude stanovený objednávateľom podľa potreby a jeho finančných možností, maximálne vo výške vyčlenenej na predmet tejto zmluvy v rozpočte Mesta Pezinok na príslušný kalendárny rok.
2.	V zmysle platnej cenovej ponuky v rámci verejného obstarávania zákazky s nízkou hodnotou na predmet obstarávania „Strojové zametanie komunikácií“, vyhláseného Mestom Pezinok, sú dohodnuté jednotkové ceny nasledovne:
Predmet	Množstvo	Jednotka	Cena za jednotku bez DPH	Cena za jednotku s DPH	Cena spolu v € bez DPH	Cena spolu € s DPH	

Cena za zametanie
	232,212	km					

Odvoz na skládku (napr. Dubová) cca 40x28 km	1120	km					
Cena za skládkovanie odpad z čistenia ulíc 200303 (cca 105t)	105	t					

Sadzba, Poplatok z.č. 330/2018 Z.z. (cca 105t)	105	t					

Spolu					

3.	Fakturácia bude uskutočňovaná formou čiastkových faktúr, po ukončení jednotlivých etáp prác vykonaných na základe čiastkovej požiadavky objednávateľa. Podkladom pre vypracovanie čiastkovej faktúry bude objednávateľom odsúhlasený súpis vykonaných prác po ukončení vopred vzájomne dohodnutej ucelenej etapy prác. Úhrada faktúr bude vykonaná na základe preberacieho protokolu, potvrdeného zodpovedným zamestnancom objednávateľa a bude neoddeliteľnou súčasťou každej faktúry. Súčasťou fakturácie bude záznam GPS s dátumom, časom, a názvom ulíc. Odpad zo zametania katalógové číslo 200 303 bude fakturovaný podľa skutočného množstva z vážnych lístkov, ktoré budú súčasťou fakturácie. Lehota splatnosti faktúr je 30 dní od doručenia faktúry objednávateľovi.
4.	Cena za službu platí za podmienok, že zhotovitel’ vykoná službu pri dodržaní kvalitatívnych a technických podmienok určených v príslušných predpisoch a v podkladoch, ktoré mu objednávateľ odovzdal pre vykonanie diela.

Článok VI.
Práva a povinnosti zmluvných strán

1.	Objednávateľ sa zaväzuje, že po celú dobu platnosti zmluvy bude dbať na to, aby priebeh prác zhotoviteľa nebol rušený neoprávnenými zásahmi tretích osôb.
2.	Zhotovitel’ je povinný zabezpečiť, aby jeho pracovníci dodržiavali predpisy o ochrane zdravia a bezpečnosti pri práci, najmä nepožívali alkoholické nápoje a svojím konaním na pracovisku predchádzali škodám na majetku i na zdraví.
3.	Zhotovitel' bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať záväzné predpisy, technické normy a podmienky tejto zmluvy.
4.	Zhotovitel’ upozorní objednávateľa na nutnosť vykonania ďalších prác, ktoré nie sú predmetom tejto zmluvy, ale ich nevykonanie by mohlo nepriaznivo ovplyvniť výsledok diela, ktorý je predmetom tejto zmluvy.
5.	Objednávateľ je oprávnený požadovať voči zhotoviteľovi počas realizácie prác zmeny, ktoré sa ukážu ako potrebné, resp. nevyhnutné alebo primerané za účelom zlepšenia technických parametrov úžitkových vlastností diela. Zmeny objednávateľ prerokuje so zhotoviteľom pri každom uplatnení.
6.	Zhotovitel'je na základe dojednania povinný:
a)	zvýšiť alebo znížiť množstvo prác, uvedených v zmluve,
b)	nevykonávať práce, ktoré objednávateľ určí nevykonávať,
c)	zmeniť druh alebo kvalitu prác,
d)	zmeniť postup vykonávania prác, poprípade akceptovať rozhodnutie objednávateľa pri určení priority realizácie.
Tieto zmeny nebudú v žiadnom prípade dôvodom na odstúpenie od zmluvy.
7.	Jednotlivé zmeny podľa ods. 6 tohto článku, ktoré budú mať vplyv na dohodnutú cenu, budú ocenené sadzbami a cenami uvádzanými v cenovej ponuke, na ktorú je zmluva uzatvorená. Ak cenová ponuka tieto sadzby neobsahuje, predloží zhotovitel' ich návrh na odsúhlasenie objednávateľovi.
8.	Zhotovitel’ oznámi realizáciu predmetných prác minimálne 3 pracovné dni vopred dohodnutému pracovníkovi objednávateľa, ktorý bude vykonávať v priebehu služby kontrolu. Objednávateľ musí odsúhlasiť súpis prác a podpísať preberací protokol s GPS záznamom.

Článok VII.
Zmluvná pokuta
1.	Zhotovitel’ sa zaväzuje zaplatiť zmluvnú pokutu v prípade oneskoreného odovzdania prác objednávateľovi vo výške 0,05 % z ceny prác za každý deň omeškania.
2.	V prípade, že sa objednávateľ dostane do omeškania s úhradou platby za odovzdané práce má zhotovitel’ právo požadovať úroky z omeškania vo výške 0,05 % z dlžnej sumy za každý začatý kalendárny deň omeškania.
Článok VIII.
Odovzdanie a prevzatie služby, záručná doba
1.	Odovzdanie a prevzatie bude uskutočňované po ukončení ucelenej, vopred vzájomne písomne dohodnutej etapy prác. O odovzdaní a prevzatí sa vyhotoví zápis podpísaný oprávnenou osobou objednávateľa a oprávnenou osobou zhotoviteľa. Zápis o odovzdaní a prevzatí bude obsahovať súpis vykonaných prác, popis zistených vád, prípadne konštatovanie, že služba  bola prevzatá bez vád. Zápis o odovzdaní bude podkladom pre vystavenie faktúry a bude jej prílohou.
2.	Zhotovitel’ zodpovedá za vady (nedostatočne pozametaná komunikácia) zhodnotené objednávateľom pri preberaní, sú zaznamenané v zápise a tieto budú odstránené do 3 pracovných dní. 
3.	Zhotovitel’ nezodpovedá za vady vzniknuté v dôsledku:
a)	ak vada vznikla nezávisle na kvalite dodávky /vis major/ napr. v dôsledku živelnej pohromy,

4.	Zhotovitel' je povinný písomne oznámiť objednávateľovi odstránenie vady.
Článok IX.
Vyššia moc
1.	Pre účely tejto zmluvy sa považujú za vyššiu moc prípady, ktoré nie sú závislé od zmluvných strán a ani ich nemôžu zmluvné strany ovplyvniť, napr. vojna, mobilizácia, živelné pohromy a pod.
2.	Ak sa splnenie tejto zmluvy stane nemožným do 2 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo od zmluvy odstúpiť. Účinky odstúpenia nastanú dňom doručenia jeho oznámenia druhej strane.
Článok X.
Zánik zmluvných vzťahov
1. Zmluvný vzťah založený rámcovou zmluvou zaniká:
a)	uplynutím doby, na ktorý je rámcová zmluva uzavretá,
b)	písomnou dohodou zmluvných strán, podpísanou oprávnenými zástupcami obidvoch zmluvných strán,
c)	ak zhotovitel' stratí oprávnenie vykonávať predmet zmluvy, objednávateľ má právo ukončiť zmluvný vzťah dňom nasledujúcim po písomnom doručení oznámenia zhotoviteľom, alebo na základe vlastného zistenia, že zhotovitel’ stratil oprávnenie vykonávať predmet zmluvy,
d)	Zmluvný vzťah môže byť v priebehu jeho platnosti vypovedaný písomnou výpoveďou zo strany objednávateľa s výpovednou lehotou 30 dní odo dňa doručenia výpovede druhej zmluvnej strane v prípade, ak si zhotovitel' neplní riadne povinnosti stanovené mu touto zmluvou (nedodržiavanie dohodnutých technológií, materiálov, dohodnutých termínov, neodborné vykonávanie prác).
e)	Zmluvný vzťah môže byť v priebehu jeho platnosti vypovedaný písomnou výpoveďou zo strany zhotoviteľa s výpovednou lehotou 30 dní odo dňa doručenia písomnej výpovede objednávateľovi v prípade, že si objednávateľ neplní voči zhotoviteľovi povinnosti vyplývajúce mu z čl. V. tejto zmluvy, objednávateľ je v tomto prípade povinný zaplatiť zhotoviteľovi sumu, ktorá pripadá na práce už vykonané ku dňu skončenia platnosti zmluvy na základe požiadavky objednávateľa a nahradiť mu účelne vynaložené náklady,
f)	V prípade nesplnenia povinností vo výpovednej lehote si objednávateľ vyhradzuje právo krátiť finančné prostriedky až do výšky 100 % z platby príslušného mesiaca.

2. Vzťahy týkajúce sa odstúpenia od zmluvy sa spravujú príslušnými ustanoveniami Obchodného      zákonníka.
Článok XI.
Osobitné záverečné ustanovenia
1.	Ak sa v priebehu platnosti tejto zmluvy zistia nové skutočnosti ktoré neboli známe pri uzatváraní zmluvy, je zhotovitel’ povinný upozorniť objednávateľa na takú skutočnosť.
2.	Zmluvné strany sa dohodli, že prípadné rozpory sa budú prednostne riešiť vzájomnou dohodou. Ak by sa ani tak nedosiahla dohoda, bude spor riešený súdnou cestou.
3.	Zmeny a doplnky tejto zmluvy vyžadujú písomnú formu a súhlas obidvoch účastníkov.
4.	Zmluva je vyhotovená v 3-och vyhotoveniach, z ktorých dve vyhotovenia sú pre objednávateľa a jedno vyhotovenie pre zhotoviteľa.
5.	Zmluva je platná dňom podpísania a účinná v súlade s § 47a zákona č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, dňom nasledujúcim po dni jej zverejnenia.

V Pezinku, dňa................				V ......................., dňa..............

........................................				...............................................
Za objednávateľa					Za zhotoviteľa
Mesto Pezinok						
Ing. arch. Igor Hianik					
primátor